Αθήνα, 30 Σεπτεμβρίου 2021

**Ο Όμιλος ΗΡΑΚΛΗΣ στηρίζει τη βιώσιμη ανάκαμψη του νευραλγικού κλάδου της μελισσοκομίας στη Βόρεια Εύβοια**

*Στηρίζει περισσότερους από 300 μελισσοκόμους των οποίων η παραγωγική δραστηριότητα επλήγη από τις μεγάλες πυρκαγιές του καλοκαιριού στην περιοχή, καλύπτοντας την ανάγκη για πάνω από 150 τόνους τροφή*

Ο **Όμιλος ΗΡΑΚΛΗΣ**, συνεπής στη δέσμευσή του να συνεισφέρει άμεσα και ουσιαστικά στις πραγματικές ανάγκες των τοπικών κοινωνιών, **στέκεται στο πλευρό των πληγέντων μελισσοκόμων** που δοκιμάζονται από τις δραματικές επιπτώσεις των πυρκαγιών του περασμένου Αυγούστου, αναγνωρίζοντας παράλληλα την **ύψιστη σημασία της προστασίας των μελισσών** για τη διατήρηση της βιοποικιλότητας και την ισορροπία του οικοσυστήματος. Αντλώντας έμπνευση από τη θαυμαστή κοινωνία των μελισσών με κυρίαρχα τα στοιχεία της αλληλεγγύης, της συνεργασίας και της εργατικότητας, ο Όμιλος στέκεται αρωγός στην ανάκαμψη αυτού του νευραλγικού κλάδου που προσφέρει σημαντικά στην τοπική και εθνική οικονομία και ακόμη περισσότερο στο φυσικό μας περιβάλλον.

Η μέλισσα είναι ο σημαντικότερος επικονιαστής στη φύση, αλλά και στη γεωργία. Στη φύση εξασφαλίζει τη μεγάλη ποικιλομορφία των ειδών που κάνει το οικοσύστημα σταθερό, ενώ στη γεωργία συμβάλει σημαντικά στην παραγωγή των προϊόντων. Στο πλαίσιο αυτό, ο Όμιλος ΗΡΑΚΛΗΣ αναλαμβάνει πρωτοβουλία για την παροχή μελισσοτροφής για τους επόμενους 6 μήνες, στηρίζοντας **«Έναν άθλο ακόμα για τη φύση και το επιχειρείν»**. Με τον τρόπο αυτό, για όλη την επερχόμενη χειμερινή περίοδο, καλύπτει τις ανάγκες των μελισσοκόμων των πυρόπληκτων περιοχών της Βόρειας Εύβοιας και συγκεκριμένα των Δήμων Ιστιαίας – Αιδηψού και Αγ. Άννας – Λίμνης – Μαντουδίου **μέσω του Μελισσοκομικού Συνεταιρισμού Ιστιαίας «Η Κυψέλη»**.

Με προτεραιότητα να συμβάλει στην ουσιαστική στήριξη των μελισσοκόμων της περιοχής και κατ’ επέκταση των οικογενειών τους αλλά και τη φροντίδα της μέλισσας, ο Όμιλος ΗΡΑΚΛΗΣ εξασφαλίζει τροφή για περισσότερες από 20.000 μέλισσες, ώστε να παραμείνουν τα μελίσσια στο «σπίτι» τους. Αξίζει να σημειωθεί ότι το πευκοδάσος της Εύβοιας, το μεγαλύτερο της χώρας από το οποίο παραγόταν το 40% της εγχώριας ετήσιας παραγωγής πευκόμελου, αποτελούσε τον βοσκότοπο για εκατοντάδες χιλιάδες «γηγενείς» μέλισσες, αλλά και προορισμό πολλών μελισσών που μεταναστεύουν στην περιοχή για την εκτροφή τους και κατ’ επέκταση την παραγωγή μελιού. Το πλήγμα στην παραγωγή μελιού εκτιμάται σε απώλεια περίπου 10.000 τόνων πευκόμελου το χρόνο, καθώς υπολογίζεται ότι λόγω των πυρκαγιών χάθηκαν περίπου 10.000 μελίσσια που βρίσκονταν στο δάσος.

Η κα **Εύη Ιωαννίδου, Διευθύντρια Επικοινωνίας & Δημοσίων Σχέσεων του Ομίλου ΗΡΑΚΛΗΣ**, δήλωσε σχετικά «Ο ρόλος των μελισσών στη φύση είναι αναντικατάστατος. Ως Όμιλος ΗΡΑΚΛΗΣ δώσαμε από την πρώτη στιγμή το «παρών» με δράσεις για την άμεση ανακούφιση των πληγέντων. Σήμερα κάνουμε ένα ακόμα βήμα, σχεδιάζοντας από κοινού την επόμενη ημέρα για τους επαγγελματίες μελισσοκόμους της Εύβοιας, μιας από τις πιο σημαντικές μελισσοκομικές περιοχές της χώρας. Ακούμε την αγωνία τους και διαμορφώνουμε από κοινού την πρωτοβουλία ώστε η βοήθεια να ανταποκρίνεται όσο το δυνατόν περισσότερο στις πραγματικές ανάγκες τους».

Από την πλευρά του ο κ. **Ευστάθιος Αλμπάνης, πρόεδρος του Μελισσοκομικού Συνεταιρισμού Ιστιαίας «Η Κυψέλη»**, δήλωσε «Ευχαριστούμε θερμά τον Όμιλο ΗΡΑΚΛΗΣ για την προσφορά του στο συνεταιρισμό μας. Με αυτή τη γενναιόδωρη βοήθεια θα μπορέσουμε να φροντίσουμε τα μελίσσια μας, ώστε να επιβιώσουν τους δύσκολους μήνες του χειμώνα. Από την άνοιξη με τις μετακινήσεις σε άλλες περιοχές αλλά και τη βλάστηση που ελπίζουμε ότι θα αναπτυχθεί στην περιοχή, θα στηρίξουμε τα μελίσσια μας και θα παράγουμε μέλι».

**Όμιλος Εταιριών ΗΡΑΚΛΗΣ**

*Ο****Όμιλος Εταιριών ΗΡΑΚΛΗΣ****, μέλος της Holcim, είναι ο μεγαλύτερος παραγωγός τσιμέντου στην Ελλάδα, έχοντας περισσότερα από 100 χρόνια παρουσίας στην αγορά. Με ένα δίκτυο 33 παραγωγικών και εμπορικών εγκαταστάσεων ανά την Ελλάδα, ο Όμιλος ηγείται της μεταστροφής του κλάδου των δομικών υλικών σε έναν κλάδο μικρότερης έντασης άνθρακα, που εφαρμόζει τις αρχές της κυκλικής οικονομίας αναφορικά με τη χρήση των πόρων. Ο Όμιλος ΗΡΑΚΛΗΣ προσφέρει στην ελληνική και διεθνή αγορά καινοτόμα προϊόντα και βιώσιμες λύσεις που ικανοποιούν τις διαφοροποιημένες ανάγκες των πελατών και τις απαιτήσεις των σύγχρονων αειφόρων κατασκευών.*

*Για περισσότερες πληροφορίες, επισκεφτείτε τη διεύθυνση* [*www.lafarge.gr*](http://www.lafarge.gr)

*Ακολουθήστε μας στο Facebook @[Xtizoume Mazi](https://www.facebook.com/xtizoumemazi/?epa=SEARCH_BOX), στο LinkedIn @*[*HERACLES Group*](https://www.linkedin.com/company/heracles/https%3A/www.linkedin.com/company/heracles/)*, στο YouTube @*[*Όμιλος ΗΡΑΚΛΗΣ*](https://www.youtube.com/channel/UC_KjWvqs9RScEOp-FCJOMYQ/featured) *και στο Instagram @*[*Όμιλος ΗΡΑΚΛΗΣ*](https://www.instagram.com/heracles_group/)

***Σχετικά με τη Holcim***

*Η Holcim χτίζει την πρόοδο για τον άνθρωπο και τον πλανήτη. Ως παγκόσμιος ηγέτης στις καινοτόμες και βιώσιμες κατασκευαστικές λύσεις, η Holcim κάνει πραγματικότητα την ανάπτυξη πιο πράσινων πόλεων και πιο έξυπνων υποδομών αλλά και την αναβάθμιση του βιοτικού επιπέδου σε ολόκληρο τον κόσμο. Με τη βιωσιμότητα στο επίκεντρο της στρατηγικής της, η Holcim καθίσταται μια εταιρία καθαρού μηδενικού ισοζυγίου άνθρακα, έχοντας πάντα τους εργαζόμενους και τις τοπικές κοινωνίες στην καρδιά της επιτυχίας της. Η εταιρία προωθεί την κυκλική οικονομία και ως πρωταγωνιστής στην ανακύκλωση φροντίζει να χτίζει περισσότερα με λιγότερα. Η Holcim περιλαμβάνει στο χαρτοφυλάκιό της μερικές από τις πιο αξιόπιστες εμπορικές επωνυμίες στον κλάδο των δομικών υλικών παγκοσμίως, όπως ACC, AggregateIndustries, AmbujaCement, Disensa, FirestoneBuildingProducts, Geocycle, Holcim και Lafarge. Η Holcim αποτελείται από 70.000 ανθρώπους παθιασμένους με τη δημιουργία προόδου για τον άνθρωπο και τον πλανήτη σε 70 αγορές και 4 δραστηριότητες: Τσιμέντο, Έτοιμο Σκυρόδεμα, Αδρανή Υλικά και Λύσεις & Προϊόντα.*

*Για περισσότερες πληροφορίες, επισκεφτείτε τη διεύθυνση*[*www.holcim.com*](http://www.holcim.com)*, ενώ μπορείτε να μάθετε περισσότερα για το νέο όραμα του Ομίλου στη διεύθυνση*[*www.holcim.com/about-holcim*](http://www.holcim.com/about-holcim)